23.3.2023
RO
Jurnalul Oficial al Uniunii Europene
C 107/75
— logoul denumirii „Carota Novella di Ispica IGP” urmat de mențiunea „destinat categoriei IV”; — numele, denumirea comercială și adresa întreprinderii producătoare și ale întreprinderii ambalatoare; — categoria comercială căreia îi aparține produsul.
Pe lângă informațiile prevăzute de lege, pe eticheta morcovilor cu IGP „Carota Novella di Ispica” introduși pe piață gata pentru consum (categoria IV) trebuie să figureze simbolul european pentru IGP și logoul „Carota Novella di Ispica IGP”, cu o dimensiune care nu poate fi mai mică decât cea a oricărei alte informații de pe ambalaj.
Este interzisă adăugarea oricăror alte mențiuni care nu sunt prevăzute în mod expres.
Se admite, totuși, utilizarea unor trimiteri la mărci private, cu condiția ca acestea să nu aibă un sens laudativ sau să nu inducă în eroare consumatorul.
Logoul „Carota Novella di Ispica” este alcătuit dintr-un semn grafic care reprezintă un morcov, la capătul de sus al acestuia aflându-se un triunghi neregulat cu un unghi ascuțit îndreptat în jos.
Semnul grafic se află la stânga mențiunii „Carota Novella di Ispica”.
Litera N majusculă din „Novella” intersectează forma morcovului aproximativ la jumătatea înălțimii acesteia, iar cuvântul „Ispica” figurează sub „Novella”.
Toate literele sunt de culoare verde și au extremități rotunjite.
4.
Delimitarea concisă a ariei geografice Aria de producție a morcovilor „Carota Novella di Ispica” cuprinde comunele din provinciile următoare, până la altitudinea de 550 m deasupra nivelului mării: Provincia Ragusa: comunele Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli și Vittoria; Provincia Siracusa: comunele Noto, Pachino, Portopalo di Capo Passero și Rosolini; Provincia Catania: comuna Caltagirone; Provincia Caltanissetta: comuna Niscemi.
5.
Legătura cu aria geografică Recunoașterea ca indicație geografică protejată a produsului „Carota Novella di Ispica” este justificată de recoltarea timpurie a acestuia.
Perioada de producție a „Carota Novella di Ispica” este caracterizată de condiții pedoclimatice favorabile.
„Carota di Ispica” (morcovul) este „novella” (nou), adică ajunge la gradul de maturare adecvat pentru comercializare deja de la începutul lunii februarie (1 februarie) și până la începutul lunii iunie (15 iunie).
Ia astfel naștere un produs timpuriu, tipic sicilian, întru totul legat de teritoriul de producție.
La toate acestea se adaugă faptul că produsul „Carota Novella di Ispica” este prezent pe piață în perioada de iarnă-primăvară, putându-se lăuda cu caracteristicile organoleptice ale produsului proaspăt, precum consistența crocantă, mirosul intens și aroma de iarbă.
Teritoriul de producție al „Carota Novella di Ispica” este caracterizat de temperaturi medii ridicate în timpul iernii, un număr mare de ore de lumină solară și terenuri fertile.
Parametrii calitativi și ciclul de producție deosebit sunt strâns legați de caracteristicile fizice și biochimice care, interacționând, fac din teritoriul delimitat un sistem armonios indispensabil, capabil să le definească și să le scoată în evidență.